Egentlige ormeøgler

Egentlige ormeøgler er en familie som omfatter de fleste artene av ormeøgler. De er utbredt i Sør-Amerika og Afrika sør for Sahara, samt på De store Antiller, Jomfruøyene, Trinidad, Fernando de Noronha og Bioko.
De fleste artene er middelstore med en lengde fra snutespiss til kloakkåpning på 25–40 cm. Amphisbaena alba kan ha en totallengde på opptil 72 cm, og enkelte av de mindre artene, som Chirindia rondoensis, har en kroppslengde på bare 9–12 cm.
Formen på hodet varierer med måten de ulike artene graver underjordiske ganger. Arter med butt hode, som Amphisbaena i snever betydning og Zygaspis, stanger ganske enkelt hodet framover. De som har et spadeformet hode (Leposternon og Monopeltis),  bøyer hodet ned, skyver framover, og løfter så den sammenpressede jorda opp i taket på gangen. Arter der hodet er formet som en loddrett kjøl, for eksempel Ancylocranium og Anops, stanger hodet framover, og komprimerer deretter jorda vekselvis på høyre og venstre side.
De fleste artene er eggleggende, men Loveridgea ionidesii og Monopeltis capensis er føder levende unger. Kullene er små og består som regel av to–fire avlange egg med læraktig skall. Det er mulig at størrelsen på kullene varierer med kroppsstørrelsen.
Slektene Blanus og Cadea ble tidligere regnet til familien Amphisbaenidae. Molekylærgenetiske studier har vist at disse to slektene er tidlige sidegrener på ormeøglenes stamtre, og de er nå plassert i egne familier.
En fylogenetisk studie av de søramerikanske artene fra 2009 førte til at alle arter i slektene Cercolophia, Bronia, Aulura, Anops og Leposternon ble flyttet til Amphisbaena. Etter denne revisjonen er det to slekter med egentlige ormeøgler i Den nye verden: Amphisbaena med omtrent 94 arter og Mesobaena med to arter.


== Litteratur ==
T. Mott og D.R. Vieites (2009). «Molecular phylogenetics reveals extreme morphological homoplasy in Brazilian worm lizards challenging current taxonomy». Mol. Phylogenet. Evol. 51 (2): 190–200. ISSN 1055-7903. doi:10.1016/j.ympev.2009.01.014. 
N. Vidal m.fl. (2008). «Origin of tropical American burrowing reptiles by transatlantic rafting». Biol. Lett. 4 (1): 115–118. ISSN 1744-957X. doi:10.1098/rsbl.2007.0531. 
L.J. Vitt og J.P. Caldwell (2008). Herpetology: An Introductory Biology of Amphibians and Reptiles (3 utg.). Academic Press. ISBN 978-0123743466. 


== Videre lesning ==
R.L. Balestrin og L.H. Cappellari (2011). «Reproduction and feeding ecology of Amphisbaena munoai and Anops kingi (Amphisbaenia, Amphisbaenidae) in the Escudo Sul-Rio-Grandense, southern Brazil». Iheringia, Sér. Zool. 101 (1–2): 93–102. ISSN 0073-4721. doi:10.1590/S0073-47212011000100013. 
J. Duarte de Barros-Filho, L. dos Santos Lima Hohl og O. Rocha-Barbosa (2008). «Excavatory cycle of Leposternon microcephalum Wagler, 1824 (Reptilia, Amphisbaenia)» (PDF). Int. J. Morphol. 26 (2): 411–414. ISSN 0717-9502. 
M.S. Hoogmoed m.fl (2009). «A new species of Mesobaena Mertens, 1925 (Squamata: Amphisbaenidae) from Brazilian Guiana, with a key to the Amphisbaenidae of the Guianan Region» (PDF). Herpetologica. 65 (4): 436–448. ISSN 0018-0831. 
O.S.G. Pauwels, J.-L. Albert og G.L. Lenglet (2010). «Reptilia, Amphisbaenidae, Monopeltis schoutedeni de Witte, 1933: First record from Gabon, with an updated key to Gabonese worm lizards». Check List. 6 (3): 476–478. ISSN 1809-127X. Arkivert fra originalen 13. november 2010. Besøkt 28. september 2011. 
P.E. Vanzolini (2002). «An aid to the identification of the South American species of Amphisbaena (Squamata, Amphisbaenidae)» (PDF). Pap. Avulsos Zool. 42 (15): 351–362. ISSN 1807-0205. doi:10.1590/S0031-10492002001500001. 


== Eksterne lenker ==
(en) Egentlige ormeøgler i Encyclopedia of Life 
(en) Egentlige ormeøgler i Global Biodiversity Information Facility 
(en) Egentlige ormeøgler hos Fauna Europaea 
(en) Egentlige ormeøgler hos Fossilworks 
(en) Egentlige ormeøgler hos ITIS 
(en) Egentlige ormeøgler hos NCBI 
(en) Kategori:Amphisbaenidae – bilder, video eller lyd på Wikimedia Commons 
Amphisbaenidae – detaljert informasjon på Wikispecies 
(en) Amphisbaenidae - The Reptile Database